Dead Can Dance

Dead Can Dance je hudobná formácia, ktorú tvorí duo Lisa Gerrard a Brendan Perry. Vznikla v Melbourne v roku 1981, existovala do roku 1999 – vtedy došlo k dočasnému rozchodu. Znovuoživenie skupiny prišlo v roku 2005, keď bolo zrealizované ich spoločné turné v Európe a v USA. Podľa informácii od Brendana Perryho: počas zimy 2011 sa chystajú nahrávať nový almum, nahrávanie ukončiť do leta 2012 a následne usporiadať asi dvojmesačné turné.
Hudobný štýl.
Allmusic: "„Dead Can Dance combinuje prvky európskej ľudovej hudby – zvlášť hudbu zo stredoveke a renesancie – s ambient popom a worldbeatom. Ich piesne sú o stratenej kráse, žiali a smútku, inšpirácii a vznešenosti, a neutíchajúcom ľudskom cieli dosiahnuť zmysluplné bytie.“"&lt;br&gt;
Lisa Gerrard spieva tzv. glosolália, (používa vokály v starých, zaniknutých jazykoch), čo ich tvorbe dáva veľmi osobitý charakter.
Inšpirácie k názvu zoskupenia.
Názov „Dead Can Dance“ je mätúci. Hoci táto kapela je populárna v "gothickej subkultúre", názov znamená posunutie života smerom k niečomu, čo je dlho nepoužívané, eventuálne mŕtve. Nástroje, ktoré používajú sú veľmi staré, zabudnuté pre väčšinu hudobníkov. Iná možnosť vysvetlenia názvu je idea oživenia neživého, ako povedal Brendan Perry: "„Obrázok na albume" (t. j. na prvom albume s názvom "Dead Can Dance")", rituálna maska z Novej Guinei sa pokúša vizuálne interpretovať pojem ‚Dead Can Dance‘. Maska, hoci niekedy žijúca časť stromu, je mŕtva a predsa cez umenie svojho tvorcu bola naplnená životnou silou svojho tvorcu. Pochopiť, prečo sme si vybrali tento názov, myšlienka transformácie nepredstaviteľného na predstaviteľné… Myšlienka procesu vzťahujúcemu sa k životu zo smrti a smrti zo života. Veľa ľudí nepochopilo základnú symboliku a domnievalo sa, že musíme byť ‚morbídni gothici‘.“"
Hudobná kariéra.
Po relatívne neúspešnom pôsobení v Austrálii sa Lisa Gerrard a Brendan Perry presťahovali do Londýna, kde uzavreli zmluvu s alternatívnym rockovým vydavateľstvom 4AD, legendou pôsobiacou na alternatívnej scéne, kde sa stali jednou z najdôležitejších kapiel tohto vydavateľstva. Nahrávali spoločne, neskôr sa rozišli. Lisa Gerrard sa vrátila do Austrálie, Brendan Perry sa presťahoval do Írska, kde kúpil starý kostolík – Quivy Church, tu žije a pracuje. Špekulovalo sa, že odstup medzi nimi je spôsobený ich prípadným rozchodom, hoci Brendan Perry povedal, že vzdialenosť im pomáha udržať istú individuálnu slobodu tvorby. 
Po vydaní ich posledného štúdiového albumu "Spiritchaser" mala skupina Dead Can Dance naplánovaný aj ďalší album, avšak skôr ako došlo jeho realizácii, formácia sa rozpadla. Z pripravovaného albumu bola nahratá iba jedna skladba s názvom „The Lotus Eaters“. Hoci k dokončeniu albumu nedošlo, skladba bola vydaná na kompiláciách "Dead Can Dance (1981-1998)" a "Wake".
Okrem oficiálnych vyšlo počas trvania ich koncertnej kariéry aj viacero neoficiálnych nahrávok, ktoré zahŕňajú raritné skladby, ktoré boli hrané iba naživo. Hoci "Toward the Within" je ich jediný vydaný živý album, vyšla aj limitovanú edícia nahrávok z ich európskych a severoamerických koncertov v roku 2005 a tiež kompilácie pomenované "Selections from Europe" a "Selections from North America". V roku 2008 vyšli všetky albumy remastrované ako SACD.
Diskografia.
Všetky uvedené nahrávky vyšli vo vydavateľstve 4AD.